Bejaardes in vrieskas: Valke neem oor | Nuus24
Johannesburg – Die Valke het die ondersoek na die moord op die bejaarde egpaar van Belfast in Mpumalanga oorgeneem, het RSG berig.Die polisie het Woensdag op Rudolph van Heerden en sy vrou, Elma, se lyke in ‘n vrieskas afgekom. Die egpaar, wat albei 79 jaar oud was, is met 'n stomp voorwerp oor die kop geslaan. Hul hande en voete is ook met kabels vasgebind. 'n Motor wat aan die egpaar behoort het, is verlate op die N4-tolpad in die rigting van Middelburg gevind. Twee vuurwapens word ook vermis.'n Woordvoerder van die Valke sê dit was 'n goed georganiseerde misdaad wat onder die mandaat van die eenheid val en daarom ondersoek hulle nou die misdaad, het die radiostasie berig.Volg Nuus24 op Twitter